**Табела 5.2** Спецификација предмета

|  |  |  |  |  |
| --- | --- | --- | --- | --- |
| **Студијски програм:** Мастер академске студије историје | | | | |
| **Назив предмета:** Педагошка пракса мастер 1 | | | | |
| **Статус предмета:** Обавезни | | | | |
| **Број ЕСПБ:** 3 | | | | |
| **Услов:** Нема | | | | |
| **Циљ предмета**  Циљ*Педагошке праксе 1* је да студенти упознају систем васпитања, функционисање и структуру образовно-васпитних активности школе, стручне и руководеће органе школе, њихове надлежности, годишњи план рада школе, развојно и акционо планирање, процес евалуације и самовредновања, и сл. Циљ предмета усмерен је и на стицање целовитих и функционалних знања о наставничкој професији и њеном повезивању са непосредном школском праксом. | | | | |
| **Исход предмета**  Проширивање основних педагошких знања о школи као образовно-васпитној институцији;  Упознавање особености и структуре образовно-васпитних активности савремене школе;  Стицање општих знања о професији наставника историје, њиховој мултидимензионалности и значају;  Увођење у основне професионалне компетенције наставника које су неопходне за успешан рад у савременој школи. | | | | |
| **Садржај педагошке/стручне праксе**  Упознавање студената са структуром образовно-васпитне делатности школе, са свим активностима које се у школи реализују у оквиру следећих домена:  **1.** Настава и активности у директној вези са наставом: а) обавезне активности које обухватају редовну, допунску, додатну, припремну, продужну наставу и школу и природи; б) изборне активности (настава); в) факултативне активности које обухватају факултативне наставне активности и ваннаставне (слободне) активности.  **2.** а) друштвено-корисни рад ученика; б) друштвене и ваншколске активности ученика и рад дечјих и омладинских организација, друштва и удружења; в) рад ученичких заједница; г) заштита и унапређивање здравља, животне средине и хуманих односа међу половима.  **3**. а) културна и јавна делатност школе; б) професионална оријентација; в) делатност родитеља у школи и сарадња школе са родитељима.  Садржај *Педагошке праксе 1* такође обухвата упознавање студената са: целокупним радом и организацијом школе; стандардима квалитета рада установе и свим аспектима рада школе; школским планом и програмом као основним школским документима; распоредом часова; евалуационом евиденцијом; уџбеницима и стручном литературом; садржајима, начинима и облицима реализације програмских задатака школе; облицима стручног усавршавања наставника и др.  Током реализације педагошке праксе студент води дневник праксе у коме евидентира сва запажања и пише извештај који има фунцкију портфолија студента. | | | | |
| **Број часова активне наставе** | **Теоријска настава:** | | **Практична настава:** Укупно 90 часова | |
| **Методе извођења наставе**  Хоспитовање студената, консултације (инструктажа), самостални рад студената, анализа документације, вођење дневника праксе, усмени извештај о пракси, анализа писаних извештаја. | | | | |
| **Оцена знања (максимални број поена 100)**  Студент након обављене праксе предаје дневник праксе уз који прилаже потврду о обављеној пракси коју потписује стручни сарадник педагог и директор школе у којој је студент обавио праксу. Оцена се изводи на основу учешћа на консултацијама, приложеног дневника праксе и на основу разговора о дневнику.  Учешће на консултацијама – 20 поена; Обављена пракса у установи – 40 поена; Израда дневника – 40 поена. | | | | |
| **Предиспитне обавезе** | поена | **Завршни испит** | | поена |
| Консултативни рад | 20 | Дневник праксе | | 40 |
| Реализација праксе | 40 |  | |  |